ANUNŢ privind organizarea consultării publice a proiectului de decizie

Primăria municipiului Soroca inițiază, începând cu data de 12.02.2020, consultarea publică a Proiectului de decizie Cu privire la ”Luarea de act a înființării Coaliției Locale a Societății Civile, care activează în baza propriului Regulament, votat și aprobat de membrii Coaliției Locale a Societății Civile, proces-verbal nr. CLSC2001 din 14 ianuarie 2020”.

Scopul proiectului este de a recunoaște oficial ca parte interesată în procesul decizional a Coaliției Locale a Societății Civile.

Condițiile prin care este necesar de a aproba proiectul de decizie dat, sunt legate de solicitarea Coaliției Locale a Societății Civile din Soroca, care conform Legii privind transparența în procesul decizional nr. 239 din 13.11.2008 are statut de parte interesată, iar Consiliul Municipal Soroca este obligat conform art. 6, lit. a), art. pct. (1) lit. c) din aceiași lege, să recunoască și să instituționalizeze mecanismele de cooperare și de parteneriat cu aceasta structură la toate etapele din procesul decizional.

Prevederile de bază ale proiectului sunt: crearea pe lângă Consiliul Municipal Soroca, un organ consultativ, fără statut de persoană juridică, ca expresie a voinței de recunoaștere a valorii competențelor și de asigurare a participării societății civile în procesul de elaborare, implementare, monitorizare, evaluare și revizuire a politicilor locale.

Beneficiarii proiectului de decizie sunt: Consiliul Municipal Soroca, Primăria municipiului Soroca, organizațiile societății civile active în municipiul Soroca, activiști civici locali.

Rezultatele scontate ca urmare a implementării deciziei supuse consultării publice sunt: este amplificată participarea și implicarea în procesul decizional din cadrul Consiliului Municipal Soroca a societății civile locale.

Impactul estimat al proiectului de decizie este: Cooperarea dintre Consiliul Municipal Soroca/Primăria municipiului Soroca și reprezentanților societății asociați în Coaliția Locală a Societății Civile, unde ca consecință vor fi înregistrate efecte atât cu impact social și de mediu, dar și economice, asigurând o implicare și participare mai mare a cetățenilor în dezvoltarea propriei comunități.

Proiectul de decizie este elaborat în conformitate cu legislația în vigoare: art. 6, lit. a), art. 7, pct. (1) lit. c) din Legea privind transparența în procesul decizional nr. 239 din 13.11.2008, art. 14, lit. z1 din Legea ”Privind administrația publică locală” nr. 436 din 28.12.2006.

Recomandările pe marginea proiectului de decizie, supus consultării publice, pot fi expediate până pe data de 27 februarie 2020, la adresa Domnului Caldare Vladimir, Specialist pentru relații cu publicul din cadrul Primăriei municipiului Soroca, pe adresa electronică msoroca@mtc.md, sau pe adresa fizică: Primăria municipiului Soroca, str. Ștefan cel Mare nr. 5, et. 4, MD-3000, mun. Soroca.

Proiectul deciziei Cu privire la ”Regulamentul privind bugetarea participativă” și nota informativă sunt disponibile pe pagina web oficială <http://www.primsoroca.md> sau la sediul Primăriei municipiului Soroca, situată pe adresa: str. Ștefan cel Mare nr. 5, et. 4, MD-3000, mun. Soroca.